Istočni Timor

Istočni Timor (tetum Timór Lorosa'e, port. Timor-Leste [ʧiˈmoχ ˈlɛʃʧi]; službeno Demokratska Republika Istočni Timor, tetum Repúblika Demokrátika Timór-Leste, port. República Democrática de Timor-Leste), otočna država u jugoistočnoj Aziji. Obuhvaća istočnu polovicu otoka Timor u Malajskom arhipelagu, dva manja susjedna otoka i eksklavu Oecussi-Ambeno u zapadnom dijelu Timora koja je indonezijskim teritorijem odvojena od matice. Graniči s Indonezijom na zapadu. Istočni Timor je bivša portugalska kolonija i jedna od dvije većinski katoličke države u Aziji (druga su Filipini). Od 1975. do 2002. bio je pod okupacijom susjedne Indonezije. Okupacija je bila obilježena brutalnošću prema stanovništvu Istočnog Timora; broj žrtava je procijenjen na 100.000 do čak 250.000. Istočni Timor jedna je od najsiromašnijh zemalja svijeta. Gospodarstvo se osniva uglavnom na poljoprivredi. Nade se polažu u iskorištavanje podmorskih ležišta nafte. Gradovi Popis gradova na Istočnom Timoru Vanjske veze